KTB สินเชื่อธุรกิจยังเสี่ยง-ยังไม่รับรู้ในราคาแนะนำถือปรับราคาเหมาะสมลงเป็น 20 บาท
KTB ปรับประมาณการและมูลค่าที่เหมาะสมลงเป็น 20 บาท เนื่องจากแนวโน้มสินเชื่อที่ชะลอตัวลง แม้ว่าราคาหุ้นของ จะปรับตัวลดลง 26% จากสิ้นเดือน เม.ย. เป็น PBV 0.96 เท่า สำหรับปีนี้สะท้อนความเสี่ยงของสินเชื่อ SME/รายย่อย ที่แย่ลง แต่อย่างไรก็ตาม จากการประเมินของเราสินเชื่อธุรกิจยังเป็นความเสี่ยงในระยะสั้น และยังไม่รับรู้ในราคาแนะนำ "ถือ"

10 มิ.ย. 2558

บล.ทิสโก้ ระบุในบทวิเคราะห์วันนี้ (10 มิ.ย.) ว่า ธนาคารกรุงไทย จำกัด (มหาชน) หรือ KTB ปรับ Credit cost สำหรับปี 58-59 เพิ่มขึ้นเป็น 95-90 bps จากเดิม 85 bps เพื่อสะท้อน NPL ที่ 1.3-1% (เดิมคาด 1.2-0.8%) และ 0.7% ในช่วงไตรมาส1/58 แม้ว่านสพ.ข่าวหุ้นจะรายงานว่า NPLs ของ KTB ลดลงในเดือน มิ.ย. แต่เชื่อว่ามาจากการปรับโครงสร้างหนี้ และการตัดจำหน่าย แม้เราคาดว่าสินเชื่อในช่วงไตรมาส1/58 จะมีคุณภาพดีขึ้น แต่อย่างไรก็ตาม สภาวะเศรษฐกิจโดยรวมยังมีการเติบโตที่เชื่องช้า
จากการประเมินของเราหากสินเชื่อของสหฟาร์มและ SSI กลายเป็น NPLs ในปีนี้ Credit cost ของ KTB จะเพิ่มขึ้นเป็น 100-110 bps เพื่อหนุน LLR/NPL ภายใต้สถานการณ์นี้จะทำให้มูลค่าที่เหมาะสมอ้างอิง GGM ลดลงเป็น 17 บาท (RoE ลดลงเป็น 12.6%) และจากการที่กรมการบินพลเรือนจะถูก ICAO ดาวน์เกรดลง อาจทำให้ THAI ต้องมีความต้องการเงินสดและปรับโครงสร้างหนี้ และนอกจากนี้หาก KTB ต้องตั้งสำรองของ TDR เพิ่มจะส่งผลให้ RoE ลดลงเป็น 12.5% และมูลค่าที่เหมาะสมลดลงเหลือ 16.5 บาท
ปรับมูลค่าที่เหมาะสมอ้างอิง GGM เป็น 20 บาท (เดิม 21 บาท) โดยอ้างอิง PBV 2015-16F ที่ 1.1 เท่า และ RoE ในระยะกลางที่ 13.6 เท่า โดยมีความเสี่ยงในเชิงลบคือ NPL ที่เพิ่มขึ้นมากกว่าคาด และความเสี่ยงที่จะล้มเหลวในการปรับโครงสร้างสินเชื่อ ความเสี่ยในเชิงบวกมาจากการเบิกจ่ายภาครัฐ 